Diari Oficial de la Generalitat Valenciana


Sumari del DOGV 8741, del 17-02-2020 (2020/1003)

RESOLUCIÓ de 30 de gener de 2020, de la Conselleria d'Educació, Cultura i Esport, d'extinció de l'autorització per cessament d'activitats del centre docent estranger IIP Dharma College Campus, d'Elx.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8741

Data del DOGV
:   17-02-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/1003


Data del document
:   30-01-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 de gener de 2020, de la Conselleria d'Educació, Cultura i Esport, d'extinció de l'autorització per cessament d'activitats del centre docent estranger IIP Dharma College Campus, d'Elx.  
 [2020/1003]  
Antecedents de fet  
Primer. IIP Dharma College Campus, amb número de codi 45330637, és un centre docent estranger autoritzat per la Conselleria d'Educació, Investigació, Cultura i Esport, mitjançant Resolució de 19 d'abril de 2016, per a la impartició de ?l'Educació Bàsica Obligatòria, l'Educació Bàsica General (Premedia), des dels graus 7 al 9 i l'Educació Mitjana (Batxillerat), des dels graus 10 al 12, en Lletres, Comerç amb èmfasi en Serveis Turístics i Ciències i Ciències amb èmfasi en Marina Mercant, amb validesa plena i reconeguts per l'estat panameny. Amb una capacitat per a 27 escolars per aula, per a un total de 6 cursos- per a alumnat espanyol i estranger.  
Segon. En data 7 de gener de 2020, a instàncies del representant legal de la titularitat del centre se sol·licita que es faça efectiu ?el tancament oficial del col·legi per renúncia expressa?.  
Tercer. El cessament d'activitats docents del centre no comporta cap greu perjudici per a l'interés públic.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resulta competent per a dictar la present resolució el conseller d'Educació, Cultura i Esport.  
  
2n. L'article 16.2 del Reial decret 332/1992, de 3 d'abril, sobre autoritzacions de centres docents privats, per a impartir ensenyaments de règim general no universitàries, en relació la disposició final tercera del Reial decret 806/1993, de 28 de maig, sobre règim de centres docents estrangers a Espanya, estableix que ?l'extinció de l'autorització podrà acordar-se a instàncies del titular del centre?, com és el cas de la present resolució.  
De conformitat amb els antecedents de fet i fonaments de drets anteriorment exposats, resolc:  
  
Primer  
L'extinció de l'autorització en la totalitat dels seus ensenyaments del centre docent privat estranger següent:  
Denominació genèrica del centre: centre privat estranger.  
Denominació específica del centre: IIP Dharma College Campus.  
Titular: Fundación Dharma.  
Domicili: avinguda de la Universitat, núm. 10 € baix 3.  
Localitat: Elx (03486).  
Província: Alacant.  
Codi: 05819500.  
  
Segon  
Els efectes de la present resolució s'entenen referits a l'inici del curs escolar 2020-2021.  
La present resolució donarà lloc a la corresponent inscripció en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa-administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 30 de gener de 2020.- El conseller d'Educació, Cultura i Esport: Vicent Marzà i Ibáñez.